Սերգեյ Բաբակ

Սերգեյ Բաբակ (,), ուկրաինացի ուսուցիչ, քաղաքական գործիչ։

Ուկրաինայի Գերագույն ռադայի 9-րդ գումարման պատգամավոր։

Կենսագրություն 
Տեխնիկական գիտությունների դոկտոր, տնտեսագիտության թեկնածու։ Տնտեսագիտական կրթությունը ստացել Է Կիևի ազգային տնտեսագիտական համալսարանում և Նեյպիրի համալսարանում (Շոտլանդիա)։ Ավարտել է Նորագույն տեխնոլոգիաների համալսարանի իրավաբանական ֆակուլտետը, ինչպես նաև` Ուժգորոդի ազգային համալսարանը («հոգեբան» մասնագիտություն)։ 

Բաբակը Ուկրաինայի ապագայի ինստիտուտի կրթական ծրագրերի տնօրենն է։ 

Նա ղեկավարել է «Ուկրաինայի ԳԱԱ նորագույն տեխնոլոգիաների գիտատեխնիկական կենտրոնը», եղել է միջազգային առևտրի պալատի Ուկրաինայի ազգային կոմիտեի գլխավոր քարտուղարի տեղակալ, միջազգային համագործակցության դեպարտամենտի տնօրեն։ 

Եղել է բարձրագույն կրթության որակի ապահովման ազգային գործակալության անդամ, նորագույն տեխնոլոգիաների համալսարանի պրոռեկտոր և ռեկտորի խորհրդական։

Քաղաքական գործունեություն 
Ժողովրդական պատգամավորի թեկնածու է առաջադրվել «Ժողովրդի ծառա» կուսակցությունից` 2019 թվականի խորհրդարանական ընտրություններում, ցուցակում լինելով 11 համարը։ Ընտրությունների ժամանակ եղել է Ուկրաինայի գիտությունների ազգային ակադեմիայի «Ծովային երկրաբանության, երկրաէկոլոգիայի և նստվածքային հանքաքարի կենտրոն» պետական գիտական հաստատության փոխտնօրեն, անկուսակցական։ Ապրել է Կիևում։

Կրթության, գիտության և նորարարության հարցերով Գերագույն Ռադայի կոմիտեի նախագահն է։

Ռումինիայի հետ միջխորհրդարանական կապերի խմբի համանախագահ է։

Քննադատություն  
 Սերգեյ Բաբակի դոկտորական ատենախոսությունում հայտնաբերվել է գրագողություն, և, համապատասխանաբար, նա ճանաչվել է 2019 թվականի Ուկրաինայի «Տարվա գրագող»։

Ծանոթագրություններ

Արտաքին հղումներ 
 
 

«Ժողովրդի ծառա» կուսակցության անդամներ
Ուկրաինայի քաղաքական գործիչներ
Ուկրաինացի մանկավարժներ
Տնտեսագիտական գիտությունների թեկնածուներ